Utvalgte programhøydepunkter HISTORY

**JULI 2018**

**Frontiersmen**

Frontiersmen er et nytt spennende dokudrama som følger menneskene som krysset USA i årene etter uavhengighetskrigen, og som var med på å forme landet. Det er en 75 års historisk reise som gjenskaper forholdene for de oppdagelsesreisende. Da de gikk fra å være kolonister til nybyggere, endret de måten de snakket på, kledde seg og levde - og de la dermed fundamentet for den moderne amerikaner. Serien er produsert av Oscar-vinneren Leonardo DiCaprio, og han gjenskaper et stykke amerikansk historie, som bl.a. omfatter de ikoniske nybyggerne Daniel Boone, Lewis & Clark, Andrew Jackson, Davy Crocket, Jim Bowie og Kit Carson. Dokumentarserien forteller også om store personligheter som Washington, Hamilton og Lincoln, som alle var med på å forme USA. Denne eksklusive HISTORY-produksjonen inneholder en miks av autentisk arkivmateriale, droneopptak, håndholdte og GoPro-kameraer og dramatiseringer, som viser den personlige reisen fra å være europeer til revolusjonær - og til slutt de amerikanerne som skapte det moderne USA.

**Ny dokumentarserie på HISTORY**

**Onsdager kl. 21.00 fra 25. juli**

**American Pickers**

Mike Wolfe og Frank Fritz er tilbake på HISTORY med fornyede krefter og klare til å snuse opp glemte skatter skjult i garasjer, låver og kjellere. De er uovertrufne kremmere som kan finne gull i skrothaugene. Mike og Frank kjøper alt fra mannekenger til svært sjeldne motorsykkeldeler, så lenge de kan tjene penger på det. Mye penger! Bli med to av USAs beste kremmere landet rundt på jakt etter samleobjekter, utradisjonelle popkulturgjenstander og andre saker og ting med historisk verdi. De møter nye, spennende mennesker på sin vei og hører morsomme anekdoter og fascinerende historier, som gir et helt unikt og interessant innblikk i amerikanernes liv og historie.

**Nye episoder på HISTORY**

**Mandager kl. 22.00 fra 2 juli**

**Counting Cars**

Danny ”the Count” Koker og hans team lever av å restaurere, tilpasse og videreselge historiske kjøretøy. Han driver en sjappe i Las Vegas, og det er derfra han reiser ut på jakt etter deres neste store prosjekt. Oppgaven er ganske enkel: å restaurere skrothauger til fordums prakt og forvandle flotte doninger til eksklusive mesterverk. Hver episode av ”Counting Cars” byr på et nytt prosjekt der Danny, Kevin, Mike, Roli, Ryan og Shannon med dyktighet og lidenskap finner igjen magien i de ikoniske bilene og motorsyklene - og forteller deres spennende historie.

**Nye episoder på HISTORY**

**Søndager kl. 22.00 fra 15. juli**

Utvalgte programhøydepunkter H2

**JULI 2018**

***Historiens mest forhatte:* Pol Pot**

Denne temaserien på H2 setter fokus på noen av historiens mest skremmende personligheter og analyserer deres handlinger. Hva gjorde dem til tyranner, massemordere og fryktede diktatorer? Navnet Pol Pot kan minne om en søt tegneseriefigur, men den kommunistiske diktatoren var alt annet enn søt! Han var ansvarlig for drapet på to millioner kambodsjanere på midten av 70-tallet, blant annet mens han satt ved makten i landet som leder av det kommunistiske partiet. Pol Pot ble født inn i en rik familie under navnet Saloth Sar. Familien slo dog senere hånden av ham, og han startet som leder av ”Khmer Rouge" - Røde Khmer. Gruppen tok makten i Kambodsja med vold, men ble hyllet som frigjørere den dagen de tok seg inn i hovedstaden. Om det var voksende paranoia som drev Pol Pot til å begynne å myrde sitt eget folk allerede dagen etter maktovertagelsen, kan man bare spekulere i. I denne dokumentaren ser vi grundig på mannen som drepte millioner av sine egne, kjempet til siste slutt som gerilja og ble begravet på brennende bildekk i jungelen.

**Ny dokumentar på H2**

**Mandag 2. juli kl. 21.00**

**Ancient Aliens**

Den populære serien Ancient Aliens undersøker de mange kontroversielle teoriene om besøk av intelligente romvesener på jorden gjennom millioner av år. Serien dykker ned i historien bak de store spørsmålene, i spekulasjoner, i kontroversielle emner og i diverse teorier: Har romvesener besøkt jorden gjennom historien og etterlatt seg tydelige tegn på sin eksistens? Giorgio Tsoukalos og en rekke andre eksperter diskuterer om romvesener faktisk har besøkt jorden og hatt kontakt med mennesker, og om deres etterkommere fortsatt er her. I de nye episodene undersøker vi bl.a. teorien om Livets bok (Akashic Records), som sies å koble mennesker med andre intelligente vesener i universet. I India undersøker Tsoukalos de berømte sandskriftene, som skal inneholde hellig kunnskap direkte overført fra utenomjordiske vesener. Og hvorfor er mange guder avbildet som halvt menneske, halvt dyr? Romvesener blir nesten alltid fremstilt i en menneskelignende form, men ser de i virkeligheten helt annerledes ut enn oss? Kan noen av jordens dyr være direkte etterkommere av gjester fra fjerne galakser? Dette er bare noen av de store spørsmålene vi prøver å finne svar på de nye episodene av denne populære serien.

**Nye episoder på H2**

**Tirsdager kl 21.00 fra 17. juli**